Spišský Štvrtok

Spišský Štvrtok (germane Donnersmark/Donnersmarck aŭ Donnersmarkt, "tondra markio" aŭ "tondra merkato", hungare Csütörtökhely [ĉutortokhej]) estas vilaĝo kaj municipo en Slovakio. En traduko ĝia nomo signifas Spiŝa Ĵaŭdo (en tio Spiŝ' estas nekonata nomo, sed ĵaŭdo aŭ slovake Štvrtok memorigas al la germana vorto Donnerstag ("tago de la nordĝermana dio Donar" aŭ "tago de la nordĝermana dio pri tondro), kiu similas al la germana nomo Donnersmark aŭ Donnersmarkt).

 Situo 
Spišský Štvrtok situas en vasta valo, laŭ ĉefvojo Poprad-Prešov. Levoča troviĝas je 11, Poprad je 15 km.

eta|maldekstra|250ra|Vido al Spišský Štvrtok el Čertova sihoťa
 Historio 
La loko estis loĝata jam dum la neolitiko. La unua mencio okazis pri la vilaĝo en 1263 en latina formo "Villa Sancti Ladislai". La hungaraj formoj aperis en 1344 "Zenthlazlou" kaj en 1479 "Chetherthekhel, Csutortokhrly". La tiamaj loĝantoj estis limgardistoj, kiuj kun similaj vilaĝoj havis privilegiojn kaj la vilaĝaro havis aŭtonomion. Ekde 1412 la komunumo iĝis centro, ĉar en la proksimeco aliaj komunumoj estis hipotekitaj al Pollando. La loĝantoj havis la rajton pri orominado. En 1465 la loko perdis esti aŭtonomio, sed kompense ĝi iĝis kampurbo. En 1565 oni komputis tie 61 domojn. En 1831 epidemio pri ĥolero, en 1869 incendio okazis. Ĝis la Traktato de Trianon la komunumo apartenis al Hungara reĝlando en la habsburga regno Aŭstrio-Hungario, al Szepes (reĝa departemento), al distrikto de Levoča, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 1942 la judoj deportiĝis.

 Vidindaĵoj 
 romkatolika romanika preĝejo kaj pilgrimloko omaĝe al Ladislao la 1-a, post 1242 ĝi pligrandiĝis kun gotika flankokapelo, en 1473 pli nova, impona, etaĝa kapelo alkonstruiĝis

 Famuloj 

 Tie naskiĝis hungara verkisto Endre Illés (1902-1986)
 En la loĝloko estas la origino de la nobela grafa familio Henckel von Donnersmarck und Vösendorf en la habsburga regno

Kategorio:Municipoj en distrikto Levoča